b'\n_START_ARTICLE_\nTarbijahinnaindeks\n_START_PARAGRAPH_\nTarbijahinnaindeks (l\xc3\xbchend THI) on indeks, mis iseloomustab tarbekaupade ja tasuliste teenuste hindade muutust.\n_START_SECTION_\nMetoodika\n_START_PARAGRAPH_\nTarbijahinnaindeksi kaalus\xc3\xbcsteemi ning arvutuste aluseks olevaid baashindu ajakohastab Statistikaamet igal aastal alates 2001. aastast. Jooksval aastal (t) on tarbijahinnaindeksi arvutuste aluseks olevateks baashindadeks eelmise aasta (t-1) detsembri hinnad. Arvutused tehakse baasil eelmise aasta detsember = 100. Kaalus\xc3\xbcsteem vastab elanikkonna eelmise aasta keskmisele kulutuste struktuurile. V\xc3\xb5imaldamaks v\xc3\xb5rdlusi varasemate perioodidega j\xc3\xa4tkatakse tarbijahinnaindeksi avaldamist baasil 1997 = 100. \xc3\x9chendavaks kuuks on eelmise aasta detsember. Kulutuste grupeerimise aluseks on rahvusvaheline klassifikaator COICOP(Classification of Individual Consumption by Purpose). Kaupade ja teenuste hindu registreeritakse iga kuu k\xc3\xbcmnes Eesti linnas. Vaatlusperiood on n\xc3\xa4dal, kuhu j\xc3\xa4\xc3\xa4b 15. kuup\xc3\xa4ev.'